Odam savdosi jinoyatlari to‘g‘risidagi ma'lumotlarning yagona axborot bazasi joriy etiladi

Vazirlar Mahkamasining “Odam savdosiga qarshi kurashishda zamonaviy axborot-kommunikatsiya texnologiyalarini tatbiq etish bo‘yicha qo‘shimcha chora-tadbirlar to‘g‘risida”gi qarori loyihasi e'lon qilindi.
Loyihada Odam savdosi sohasidagi jinoyatlar to‘g‘risidagi ma'lumotlarning yagona axborot bazasini yuritish tartibi to‘g‘risidagi nizomni tasdiqlash nazarda tutilmoqda.
Shuningdek, loyiha bilan Ichki ishlar vazirligi Bosh prokuratura, Davlat xavfsizlik xizmati, Bandlik va mehnat munosabatlari vazirligi, Sog‘liqni saqlash vazirligi hamda boshqa manfaatdor vazirliklar va idoralar bilan birgalikda quyidagi imkoniyatlarni o‘z ichiga oluvchi odam savdosi sohasidagi jinoyatlar to‘g‘risidagi ma'lumotlarning yagona axborot bazasini joriy etishi belgilanmoqda:
Bundan tashqari, ushbu loyiha bilan tasdiqlash ko‘zda tutilayotgan Nizomda yagona markazlashtirilgan axborot tizimini yuritish tartibi va shakllantirish manbalari, vakolatli organlar va boshqa organlar tomonidan ma'lumotlarni taqdim etish va yagona markazlashtirilgan axborot tizimiga ularni kiritish hamda yagona markazlashtirilgan axborot tizimiga kiritilgan ma'lumotlardan foydalanish tartibi ko‘rsatilmoqda.
Qayd etilishicha, mazkur loyihaning qabul qilinishi odam savdosiga qarshi samarali kurashishni ta'minlash, odam savdosi bilan shug‘ullanuvchi shaxslarning jinoiy faoliyatini aniqlash va unga chek qo‘yish, odam savdosidan jabrlanganlarni identifikatsiya qilish hamda tegishli axborotni tizimlashtirishga xizmat qiladi.